origenes.contra-celsum 7.10
Ἐχρῆν δὲ αὐτὸν , εἴπερ εὐγνωμόνει πρὸς τὴν κατηγορίαν , ἐκθέσθαι αὐταῖς λέξεσι τὰς προφητείας , εἴτ᾿ ἐν αἷς θεὸς παντοκράτωρ ἐπηγγέλλετο εἶναι ὁ λέγων , εἴτ᾿ ἐν αἷς ὁ υἱὸς τοῦ θεοῦ , εἴτε καὶ ἐν αἷς τὸ πνεῦμα τὸ ἅγιον λέγον εἶναι ἐπιστεύετο · οὕτω γὰρ καὶ ἠγωνίασεν ἀνασκευάσαι τὰ εἰρημένα καὶ δεῖξαι ὅτι οὐκ ἔνθεοι ἦσαν οἱ λόγοι , περιέχοντες ἐπιστροφὴν ἀπὸ τῶν ἁμαρτημάτων καὶ ἔλεγχον τῶν ποτε ὄντων καὶ πρόγνωσιν περὶ τῶν μελλόντων . διὸ καὶ οἱ κατ᾿ αὐτοὺς ἀπογραψάμενοι τὰς προφητείας αὐτῶν ἐφύλαξαν , ἵνα καὶ οἱ μεταγενέστεροι ἀναγινώσκοντες θαυμάζωσιν ὡς λόγους θεοῦ καὶ ὠφελούμενοι οὐ μόνον ἀπὸ τῶν ἐπιπληκτικῶν καὶ ἐπιστρεπτικῶν ἀλλὰ καὶ ἀπὸ τῶν προγνωστικῶν ταῖς ἐκβάσεσι πειθόμενοι περὶ τοῦ θεῖον εἶναι πνεῦμα τὸ προειρηκὸς τὴν κατὰ τὸν λόγον εὐσέβειαν ἀσκοῦντες διατελῶσι , πειθόμενοι τῷ νόμῳ καὶ τοῖς προφήταις . οἱ μὲν ουν προφῆται ὅσα ἦν αὐτόθεν νοηθῆναι τοῖς ἀκούουσι χρήσιμα καὶ συμβαλλόμενα τῇ τῶν ἠθῶν ἐπανορθώσει χωρὶς πάσης ἐπικρύψεως κατὰ τὸ βούλημα τοῦ θεοῦ εἰρήκασιν , ὅσα δὲ μυστικώτερα ἦν καὶ ἐποπτικώτερα καὶ ἐχόμενα θεωρίας τῆς ὑπὲρ τὴν πάνδημον ἀκοὴν , ταῦτα „ δι᾿ αἰνιγμάτων “ καὶ ἀλληγοριῶν καὶ τῶν καλουμένων σκοτεινῶν λόγων καὶ τῶν ὀνομαζομένων παραβολῶν ἢ παροιμιῶν ἀπεφήναντο · ἵν᾿ οἱ μὴ φυγοπονοῦντες ἀλλὰ πάντα πόνον ὑπὲρ ἀρετῆς καὶ ἀληθείας ἀναδεχόμενοι ἐξετάσαντες εὕρωσι καὶ εὑρόντες , ὡς λόγος αἱρεῖ , οἰκονομήσωσιν . ὁ δὲ γεννάδας Κέλσος ὡσπερεὶ θυμωθεὶς ἐπὶ τῷ μὴ νενοηκέναι τοὺς τῶν προφητῶν τοιούτους λόγους ἐλοιδόρησεν αὐτοὺς , εἰπὼν ὅτι ταῦτα ἐπανατεινάμενοι προστιθέασιν ἐφεξῆς ἄγνωστα καὶ πάροιστρα καὶ πάντῃ ἄδηλα , ὧν τὸ μὲν γνῶμα οὐδεὶς ἂν νοῦν ἔχων εὑρεῖν δύναιτο · ἀσαφῆ γὰρ καὶ τὸ μηδὲν , ἀνοήτῳ δὲ ἢ γόητι παντὶ περὶ παντὸς ἀφορμὴν ἐνδίδωσιν , ὅπῃ βούλεται , τὸ λεχθὲν σφετερίζεσθαι . καὶ πανούργως μοι ἔδοξε ταῦτ᾿ εἰρηκέναι , κωλύειν τὸ ὅσον ἐφ᾿ ἑαυτῷ βουλόμενος τοὺς ἐντυγχάνοντας ταῖς προφητείαις βασανίζειν καὶ ἐξετάζειν αὐτῶν τὸν νοῦν · καὶ πέπονθέ τι πρᾶγμα παραπλήσιον τοῖς εἰποῦσι περί τινος προφήτου , εἰσελθόντος πρός τινα καὶ τὰ μέλλοντα προειπόντος αὐτῷ · „ τί εἰσῆλθεν ὁ ἐπίληπτος οὗτος πρός σε ; “
Lemmas: χρή δέ αὐτός , εἴπερ εὐγνωμονέω πρός ὁ κατηγορία , ἐκτίθημι αὐτός λέξις ὁ προφητεία , εἴτε ἐν ὅς θεός παντοκράτωρ ἐπαγγέλλω εἰμί ὁ λέγω , εἴτε ἐν ὅς ὁ υἱός ὁ θεός , εἴτε καί ἐν ὅς ὁ πνεῦμα ὁ ἅγιος λέγω εἰμί πιστεύω · οὕτως γάρ καί ἀγωνιάω ἀνασκευάζω ὁ λέγω καί δείκνυμι ὅτι οὐ ἔνθεος εἰμί ὁ λόγος , περιέχω ἐπιστροφή ἀπό ὁ ἁμάρτημα καί ἔλεγχος ὁ ποτέ εἰμί καί πρόγνωσις περί ὁ μέλλω . διό καί ὁ κατά αὐτός ἀπογράφω ὁ προφητεία αὐτός φυλάσσω , ἵνα καί ὁ μεταγενής ἀναγιγνώσκω θαυμάζω ὡς λόγος θεός καί ὠφελέω οὐ μόνος ἀπό ὁ ἐπιπληκτικός καί ἐπιστρεπτικός ἀλλά καί ἀπό ὁ προγνωστικός ὁ ἔκβασις πείθω περί ὁ θεῖος εἰμί πνεῦμα ὁ προλέγω ὁ κατά ὁ λόγος εὐσέβεια ἀσκέω διατελέω , πείθω ὁ νόμος καί ὁ προφήτης . ὁ μέν οὖν προφήτης ὅσος εἰμί αὐτόθεν νοέω ὁ ἀκούω χρήσιμος καί συμβάλλω ὁ ὁ ἦθος ἐπανόρθωσις χωρίς πᾶς ἐπίκρυψις κατά ὁ βούλημα ὁ θεός λέγω , ὅσος δέ μυστικός εἰμί καί ἐποπτικός καί ἔχω θεωρία ὁ ὑπέρ ὁ πάνδημος ἀκοή , οὗτος „ διά αἴνιγμα “ καί ἀλληγορία καί ὁ καλέω σκοτεινός λόγος καί ὁ ὀνομάζω παραβολή ἤ παροιμία ἀποφαίνω · ἵνα ὁ μή φυγοπονοέω ἀλλά πᾶς πόνος ὑπέρ ἀρετή καί ἀλήθεια ἀναδέχομαι ἐξετάζω εὑρίσκω καί εὑρίσκω , ὡς λόγος αἱρέω , οἰκονομέω . ὁ δέ γεννάδας ξελσυς ὡσπερεί θυμόω ἐπί ὁ μή νοέω ὁ ὁ προφήτης τοιοῦτος λόγος λοιδορέω αὐτός , λέγω ὅτι οὗτος ἐπανατείνω προστίθημι ἐφεξῆς ἄγνωστος καί πάροιστρος καί πάντῃ ἄδηλος , ὅς ὁ μέν γνῶμα οὐδείς ἄν νόος ἔχω εὑρίσκω δύναμαι · ἀσαφής γάρ καί ὁ μηδείς , ἀνόητος δέ ἤ γόης πᾶς περί πᾶς ἀφορμή ἐνδίδωμι , ὅπῃ βούλομαι , ὁ λέγω σφετερίζω . καί πανοῦργος ἐγώ δοκέω οὗτος λέγω , κωλύω ὁ ὅσος ἐπί ἑαυτοῦ βούλομαι ὁ ἐντυγχάνω ὁ προφητεία βασανίζω καί ἐξετάζω αὐτός ὁ νόος · καί πάσχω τις πρᾶγμα παραπλήσιος ὁ λέγω περί τις προφήτης , εἰσέρχομαι πρός τις καί ὁ μέλλω προλέγω αὐτός · „ τίς εἰσέρχομαι ὁ ἐπίληπτος οὗτος πρός σύ ; “